Beeld se bruid van die jaar: April se voorlopers | Netwerk24
Eenheid sak toe op beweerde bendelede in Paarl
Lede van die polisie se bende-eenheid het Maandag op Paarl-Oos toegesak nadat hulle 'n wenk ontvang het oor bende-aktiwiteite in die Chicago-informele nedersetting.
Vrou op wynlandgoed oorrompel
'n Vrou is Sondag deur rowers met klapmusse in haar huis op die Springfield-wynlandgoed by Robertson oorrompel, vasgebind en beroof.
Man oorleef aanval, weke later vermoor
'n Paar weke voordat 'n 79-jarige man in die motorhuis van sy huis vermoor is, is die gesin in hul huis in Tijgerhof in Milnerton, Kaapstad, aangeval.
Gauteng herstel ná geploeter by Majola-week
Gerald Coetzee is dalk meer bekend as 'n bouler, maar dit was sy kolf wat die praatwerk Dinsdag op die derde dag van die Khaya Majola-krieketweek in Kaapstad gedoen het.
Net vier van SA kry bod
Dit was Dinsdag betaaldag vir Colin Ingram, voormalige Protea-kolwer, met die Indiese Premierliga (IPL) se veiling in Jaipur.
Mourinho uiteindelik die deur gewys
José Mourinho se verhouding met Manchester United het reeds lankal breekpunt bereik, maar die egskeidingsbrief is eers Dinsdag bedien ná een vernedering té veel.
Steinhoff se skuldeisers keur skuldreëling goed
Steinhoff het Vrydag 'n kritieke mylpaal bereik in die herstrukturering van sy skuldlas. Die groep het aangekondig twee van sy filiale het die vereiste goedkeuring van hul skuldeisers gekry.
Franse LVMH gaan Mount Nelson in sy stal hê
LVMH Moët Hennessy Louis Vuitton gaan die maatskappy Belmond oorkoop, wat talle luukse hotelle besit en wat die bekende Mount Nelson-hotel in Kaapstad insluit.
Bain oor Jan Taks: Ons is jammer, SA
Die konsultantefirma Bain & Company het reeds alle geld wat hy van die Suid-Afrikaanse Inkomstediens (SAID) ontvang het, met rente terugbetaal.
Zuma se nuwe wapen
.Niemand sou verkwalik kon word as hulle vooraf gedog het die nuutgeskepte "Jacob G Zuma"-Twitterrekening (@PresJGZuma) is vals nie. Soos hy ook self die afgelope naweek gesê het, is hy bewus daarvan dat "some people have been using fake accounts on behalf . . . I mean, on my name".
Dit was Maandag presies 'n jaar gelede wat pres. Cyril Ramaphosa dr. Nkosazana Dlamini-Zuma verslaan het in 'n naelskraapse oorwinning in die ANC se leierskapstryd.
As die "ander grote" in die arena gaan die DA deur baie kiesers as alternatief vir die ANC oorweeg word.
Parow geraps oor 'moffie'-twiet
"Dit was nie bedoel om ernstig opgeneem te word nie," sê die rapper Jack Parow oor die beweerde homofobiese inskrywing wat hy op Twitter gemaak het.
KYK: Mariah se 'ou' Kersliedjie pronk op trefferlys
Mariah Carey se trefferliedjie van die jare negentig "All I want for Christmas is You" het 23 jaar nadat dit uitgereik is, op die Amerikaanse trefferlys beland.
Isobel sal betower en dalk verslaaf
Die meeste mense ken vir Sonja Ruppersberg as die stem van die metalgroep Terminatryx. Nou het sy saam met Nerine Dorman 'n nuwe rigting ingeslaan met die duo Isobel. Mariana Malan het haar oor die album uitgevra.
'n Bul, ja. Maar nie die Bul van die Pampas nie.
Trap, die leeus kom!
Dis net voor tien wanneer ons groepie vriende tot ruste kom in ons ongewone slaapplek vir die aand – 'n boma wat om 'n massiewe mashatuboom gebou is in die Mashatuwildreservaat net anderkant die Botswana-grens.
Georgië is 'n ryp granaat
Elretha Britz is pas terug van Georgië, 'n Oos-Europese sprokiesland wat nog nie deur te veel toeriste ontdek is nie en 'n bekostigbare bestemming vir Suid-Afrikaners kan wees.
Beeld se bruid van die jaar: April se voorlopers
11 Augustus 2018 00:00
Vandag plaas ons foto's van die drie voorloperbruide vir April. Die wenbruid word Dinsdag in Beeld aangekondig.
Mei- en Juniebruide, stuur vir ons voor Woensdag om 12:00 julle inskrywings.
Jaunmari en Marno Matthee van Rustenburg is op 7 April getroud.
Charné en Werner Labuschagne van Boksburg is op 14 April getroud.
Belinda en Quentin van Huÿssteen van Roodepoort is op 26 April getroud.
Belinda van Huÿssteen.
Groot pryse op die spel
* Forever Resorts is die hoofborg van vanjaar se kompetisie en gee 12 vakansies weg. Hulle sal ook die galageleentheid om 2018 se wenner te kroon by hul oord in Bela-Bela aanbied.
* Die wenbruid ontvang twee nagte vir twee mense by Entabeni Safari Conservancy by Hangklip-lodge of Kingfisher-lodge. Dit sluit drie maaltye en twee wildritte per dag in en is R18 180 werd.
Die bruid in die tweede plek ontvang twee nagte vir twee mense by Legend Golf & Safari-oord. Dit sluit ontbyt in en is R10 100 werd.
Die bruid in die derde plek ontvang twee nagte vir twee mense by Zebra Country-lodge. Dit sluit ontbyt in en is R5 460 werd.
Die ander nege finaliste ontvang een nag vir twee mense by Zebra Country-lodge. Dit sluit ontbyt in en is R2 730 werd.
* Die wenbruid ontvang 'n koningingrootte 152 cm Sealy Crown Jewel-basisstel ter waarde van R15 000.
Die bruide in die tweede en derde plek ontvang elk 'n koningingrootte 152 cm Sealy Posturepedic-bassistel ter waarde van R10 000.
* Air Mauritius borg die wenbruid, die twee naaswenners en hul wederhelfte se vlugte na Mauritius.
* LUX* Resorts & Hotels borg die wenbruid met vyf nagte vir twee in die Belle Mare-vakansieoord op Mauritius. Dit sluit bed en ontbyt in.
Die naaswenner kry vyf nagte se bed-en-ontbyt-verblyf vir twee in die Grand Gaube-oord.
Die bruid in die derde plek ontvang bed-en-ontbyt-verblyf vir vyf nagte vir twee in die Le Morne-oord.
Wat en hoe:
As jy reeds vanjaar getroud is, kan jy nou inskryf vir Beeld se Bruid van die Jaar-wedstryd vir 2018. Ons wag nou vir inskrywings van bruide wat in Mei of Junie getroud is.
Bruide skryf só in:
1. Antwoord die volgende vrae in 'n ­Microsoft Word-dokument:
a) Waar het julle ontmoet en hoe lank ken julle mekaar?
b) Watter beroepe beoefen julle?
c) Wat is jul belangstellings?
d) Wat is jul definisie van 'n gelukkige huwelik?
e) Vertel ons van jul troue. Was daar 'n tema en wat was jul inspirasie?
f) Beskryf jou troudagstyl. Hoe het jy op jou rok en voorkoms besluit?
g) Wat was vir jou die hoogtepunt van jul troue?
2. Verstrek die troudatum, bruid en bruidegom se volle naam, noemnaam (let wel, nie troetel- of bynaam nie) en ouderdom, woonadres, e-posadres en kontaknommers.
3. Stuur ook 'n kop-en-skouers-foto en 'n vollengte foto van die bruid (kleur of swart-en-wit, minstens 1 MB en in .jpeg-formaat) saam met die inskrywing.
4. E-pos inskrywings na bruide@media24.com voor 12:00 op die sluitingsdag. Ons kan geen uitsonderings maak nie. Kontak Tanya Kleynhans by 011 713 9276 of tanya.kleynhans@media24.com vir meer inligting.
1. Geen werknemer of familielid van die borge of Media24 mag deelneem nie.
2. Nie alle inskrywings word gepubliseer nie. 'n Paneel doen 'n eerste keuring.
3. Die bruid wat die meeste stemme vir haar maand kry, word as 'n finalis aangewys.
4. Sou 'n finalis nie die kroningsgeleentheid kan bywoon nie, verbeur sy die kans om mee te ding om die titel van Bruid van die Jaar. Sy sal steeds al haar pryse as 'n finalis ontvang.
5. Beeld se redakteur behou hom die reg voor om finaliste te diskwalifiseer wat in enige stadium só optree dat dit Beeld, die kompetisie of die betrokke finalis(te) se goeie naam in die gedrang bring.
Dit sluit gedrag in (maar is nie daartoe beperk nie) wat lei tot die finalis se inhegtenisneming, 'n hofverskyning, betrokkenheid by 'n polisieondersoek (selfs voordat die finalis aan 'n misdryf skuldig bevind word) en onwelvoeglike of skandalige gedrag, ongeag of dit in die media gepubliseer word of nie.
6. Beeld aanvaar nie verantwoordelikheid vir borge wat nie hul pligte nakom of inskrywings wat wegraak nie.
7. Deelname aan die kompetisie veronderstel toestemming dat jy deur Beeld en/of die kompetisieborge gekontak mag word.
Ons stel nuwe stemprosedures bekend vir 2018 se Beeld Bruid van die Jaar-kompetisie. Wanneer 'n bruid se foto in die koerant verskyn, kan lesers vir hul gunsteling-bruid stem deur:
Proses 1 (elke SMS tel 1 punt)
SMS jou gunsteling-bruid se naam en van, jou naam en van, waar jy woon en e-posadres na 35986.
Begin jou SMS met die woord "Bruide" en dan die bruid waarvoor jy wil stem se naam en van.
Die SMS-lyn sal oop bly tot die daaropvolgende Vrydag nadat die bruid se foto's in die koerant verskyn het. Die lyn sluit om 12:00. Elke SMS kos R1,50. Gratis SMS'e geld nie en foutiewe SMS'e sal verreken word.
Bruide, Sannie Smit. Tanya Kleynhans, Auckland Park, tanya.kleynhans@media24.com.
Proses 2 (elke stem tel 5 punte)
Ekstra koerante kan op Maandae ná die publisering van 'n bruid se foto's op 'n Saterdag by Tanya Kleynhans gekoop word (stuur e-pos na tanya.kleynhans@media24.com vir meer inligting hieroor).
Proses 3 (elke stem tel 5 punte)
Knip jou gunsteling-bruid se foto uit (slegs oorspronklike foto's word aanvaar), plak dit agterop 'n koevert saam met jou naam, adres en telefoonnommer en stuur dit na: Bruid van die Jaar, Kingsway 69, Media Park, Auckland Park, 2006. Stemme kan ook by Beeld se kantoor in Johannesburg afgelewer word, of gekoerier word na:
Ontvangs, Kingsway-laan 69, Media Park, Auckland Park, 2006.
Die sperdatum vir elke week se bruide is die daaropvolgende Vrydag nadat die bruid se foto's in die koerant verskyn het.
Alle stemme moet ons teen 12:00 op die sperdatum bereik om in aanmerking geneem te word.
Dit bly die persoon wat stem se verantwoordelikheid om stemme betyds in te dien en Beeld neem geen verantwoordelikheid vir laat stemme nie. Laat stemme sal nie in aanmerking geneem word nie. Dieselfde prosedure geld vir bruide wat buite Beeld se verspreidingsgebied woon en wil deelneem. Die bruid met die meeste punte aan die einde van maand sal as die wenner vir daardie maand aangewys word.